नई दिल्ली: उरी आतंकी हमले के बाद भारत सरकार ने पाकिस्तान पर शिकंजा कसने की तैयारी कर ली है। रिपोर्ट के अनुसार सिंधु जल संधि तोडऩे के अलावा इस्लामाबाद को विशेष राष्ट्र का दर्जा देने के प्रस्ताव को भारत सरकार खत्म कर सकती है। सरकार पाकिस्तान को अलग-थलग करने के लिए समझौता एक्सप्रैस, लाहौर बस सेवा और थार एक्सप्रैस को निलम्बित करने के कदमों पर भी विचार कर रही है। विश्वास किया जा रहा है कि भारत ने कूटनीतिक स्तर पर पाकिस्तान के समर्थक चीन के साथ भी इस मुद्दे पर बातचीत की है।